ຈີນຈະຢຸດເຊົາ ເອົາອະໄວຍະວະ ຈາກນັກໂທດ ທີ່ຖືກປະຫານຊີວິດ ໄປທຳການຜ່າຕັດ ໃຫ້ຄົນອື່ນ
ຈີນເປັນປະເທດນຶ່ງ ທີ່ມີອັດຕາບໍລິຈາກ ອະໄວຍະວະຕ່ຳທີ່ສຸດຂອງໂລກ ໄດ້ໃຊ້ອະໄວຍະວະ ຂອງນັກໂທດ ທີ່ຖືກປະຫານ ທົດແທນ ການຂາດແຄນ ອະໄວຍະວະ.
ຈີນ ຊຶ່ງໃຊ້ໂທດປະຫານຊີວິດຫຼາຍກວ່າປະເທດອື່ນໃດ ກ່າວ ວ່າ ຕົນຈະຢຸດໃນເວລາໄວໆນີ້ ໃນການນຳເອົາອະໄວຍະຂອງ ພວກນັກໂທດທີ່ຖືກປະຫານຊີວິດ ໄປໃຊ້ກັບຄົນອື່ນໆນັ້ນ ສື່ມວນຊົນທາງການຈີນແຈ້ງໃຫ້ຊາບໃນວັນພະຫັດມື້ນີ້ ວ່າ ການນຳໃຊ້ອະໄວຍະວະ ທີ່ເປັນບັນຫາໂຕ້ແຍ້ງດັ່ງກ່າວຈະ ຢຸດລົງ ເລີ້ມແຕ່ເດືອນໜ້ານີ້ເປັນຕົ້ນໄປ ຈີນມີອັດຕາບໍລິຈາກອະໄວຍະວະຕ່ຳທີ່ສຸດຂອງໂລກ ແລະ ໄດ້ໃຊ້ອະໄວຍະວະຈາກພວກນັກໂທດທີ່ຖືກປະຫານຊີວິດ ນັ້ນ ມາທົດແທນການຂາດ ພວກອະໄວຍະວະ ມາຕັ້ງແຕ່ດົນນານແລ້ວ ໂຄງການຊອກຫາເກັບອະໄວຍະວະດັ່ງກ່າວໄດ້ສ້າງຄວາມເປັນຫ່ວງທາງຫຼັກຈັນຍາຢ່າງຮ້າຍແຮງ ແລະໄດ້ເປັນຈຸດເພັ່ງເລັງຂອງການປະ ນາມຂອງນາໆຊາດຢ່າງແຜ່ຫຼາຍ ພວກກຸ່ມປົກປ້ອງສິດທິມະນຸດບາງກຸ່ມກ່າວວ່າ ການນຳໃຊ້ອະໄວຍະວະ ແມ່ນໄດ້ດຳເນີນໄປໂດຍບໍ່ໄດ້ຮັບການຍິນຍອມຈາກພວກນັກໂທດ ຫຼືຈາກພວກຄອບຄົວຂອງເຂົາເຈົ້າ ສ່ວນບຸກຄົນອື່ນໆ ກ່າວວ່າ ການປະ ຫານຊີວິດບາງຄັ້ງ ແມ່ນດຳເນີນໄປເພື່ອສະໜອງຄວາມຮຽກຮ້ອງຕ້ອງ ການອະໄວຍະຍະໂດຍສະເພາະເຈາະຈົງ ຈີນໄດ້ປະຕິເສດຕໍ່ການກ່າວຫາເຫຼົ່ານີ້ ແລະໃນເວລາດຽວກັນກໍໄດ້ໃຫ້ ຄຳໝັ້ນສັນຍາມາເປັນເວລາຫຼາຍປີແລ້ວທີ່ຈະຢຸດເຊົາການປະຕິບັດການດັ່ງກ່າວ